钦定古今图书集成/明伦汇编/氏族典/第603卷 > 《廖用贤尚友录》 > 上官仪
## 钦定古今图书集成/明伦汇编/氏族典/第603卷 > 《廖用贤尚友录》 > 上官仪

按《唐书上官仪传》：“仪字游韶，陕州陕人。父弘，为隋江
都宫副监。大业末，为陈棱所杀。时仪幼匿免。工文词，
涉贯坟典。贞观初，擢进士第，召授弘文馆直学士，迁
秘书郎。太宗每属文，遣仪视稿。高宗即位，为秘书少
监，进西台侍郎。仪工诗，其词绮错婉媚，及贵显，人多
效之，谓为上官体。麟德元年，坐梁王忠事，下狱死，籍”
其家。